Downloaded from YTS.MX
Official YIFY movies site: YTS.MX
A NETFLIX BEMUTATJA
- Ne költsünk túl sokat! - Oké.
- Van kurta-padzsamája? - Igen. Milyet szeretne?
Nem túl hivalkodót, nem is túl egyszerűt.
Mutasson pár szimplábbat!
Ez mennyi?
Hétszázötven rúpia.
Mutassa azt a fehéret!
Ami felül van.
Ez milyen?
Szép.
Nézze a szabását!
Kényelmesen kell ülnöd a színpadon.
Kösz, nagyi. Még sosem vásároltam ruhát.
Felpróbálhatom, milyen ülni benne?
Azt nem lehet, uram! Bepiszkolódik!
Próbáljak fel egy kendőt is?
Kendőt? Miért csak azt?
Gyémántgyűrű, aranylánc kell a színpadra!
Szerinted a ruhát pontozzák a bírók?
Apa mindig azt mondta: „A színpadon
minden része az előadásnak.”
A következő versenyző Sharad Nerulkar.
A Raag Bageshree-t fogom előadni,
egy tradicionális kompozíciót, gyors tempóban.
Ráérsz most?
Mi a fene, Ajji? Nem látsz?
Anyád hív telefonon. Beszélj vele!
Majd visszahívom.
Már napok óta mondod ezt.
Ne piszkálj már! Mondtam, visszahívom.
Azt mondja, három napja nem hívod vissza.
Elromlott a telefonom.
Viju régóta beteg.
Innen mit tudok segíteni? Oldja meg!
Akkor látogasd meg!
Ajji, két nap múlva lesz a verseny!
Hadd gyakoroljak! Mondd meg neki, hogy visszahívom!
Mondd meg neki te! Engem hagyj ki ebből!
Mindkét oldal engem hibáztat.
Micsoda fejfájás!
Ez ok a sírásra?
Ehhez a zenéhez szentek és aszkéták jutottak el
sok ezer évnyi szigorú spirituális gyakorlás után.
Nem lehet könnyen megtanulni.
Tíz élet is kevés rá.
A szent szövegek nem csupán előírják,
hogy „ez a rága a Panchamot használja,”
vagy „az a rága kihagyja a Dhaivatot.”
Ez a zene
megmutatja nekünk az utat az isteni felé.
Oka van annak, hogy az indiai klasszikus zenét
Örök Keresésnek tartják.
Ahhoz, hogy az ember nekivágjon,
megadásra és áldozatra lesz szüksége.
Ha pénzt akar keresni,
családot eltartani,
akkor szerelmes vagy filmdalokat adjon elő!
Ne lépjen erre az útra!
Ha ezt az utat választja,
magány és éhezés vár rá.
Tessék.
Kell még valami?
Nem.
Hallom, a nágpuri Sumit Khade is versenybe száll.
Komoly képzettsége van.
Ezt miért a füle hallatára mondod?
Kint találkoztam Rishivel és Krutival.
Alattomosak.
Mellékesen megkérdeztem, melyik rágát játsszák ma.
Nem feleltek. Kerülték a témát.
- Hagyjuk! - Sharad Nerulkar?
Sharad?
- Minden jót! - Igen.
A Raag Bageshree-t fogom előadni.
Hagyományos kompozíció gyors tempóban.
Kösz.
Bravó! Micsoda előadás!
A következő versenyző Nitin Avasthe.
Jó volt.
- Komolyan? - Igen. Jó.
Nem volt túl visszhangos? A színpadról nem hallatszott.
Nem, jó volt.
Nagy tapsot neki!
És végre eljött
a rég várt pillanat!
A bírók döntésre jutottak.
A 2006-os Ifjú Előadóművészek
Gupte Építőipari Díjának átadására
Dattatreya Kirloskar urat szólítom a színpadra!
Nagy tapsot neki!
Ő Maestro Balkrishna Kirloskar fia.
Kicsit késett, de a messzi Mulundból jött, hogy velünk legyen.
Felkérem Dattatreya urat, adja át a díjakat a győzteseknek!
A harmadik díj Namita Satamé.
A második díj Sumit Khadéé.
A mai legnagyobb, legfontosabb díj,
a 2006 Ifjú Előadóművészének járó díj pedig…
Chinmayee Wadhawkaré!
A Gupte Építőipari Vállalat gratulál mindenkinek!
Nagy tapsot neki!
Belégzéskor érkezzenek a pozitív gondolatok!
Kilégzéskor
engedjétek ki a negatív gondolatokat!
Most meditálunk.
Adjatok utat minden gondolatnak!
Most a légzőgyakorlat követezik.
A nyugtalan elme
nem adhat elő Khayal zenét
valódi mélységgel és hitelességgel.
Ahhoz, hogy minden egyes hangot,
minden mikrotónust imádhassunk,
az elmének tisztának, szeplőtelennek kell lennie.
Mi is a Khayal?
Az énekes lelkiállapota,
egy adott időben, az adott pillanatban.
Ezt az állapotot egy Raag, azaz rága segítségével közvetíti.
Az ember éneklés közben nem tudja,
a rága mely új aspektusát
fogja felfedezni.
Ha azt akarja, hogy a Rága Igazsága feltáruljon,
meg kell szabadítania elméjét minden hamisságtól,
mohóságtól és tisztátalanságtól.
Nem mindenkiben van meg az önfegyelem
és a hit, ami ehhez szükséges…
Még mindig ez megy?
Elég már ebből a Maai-szagából!
Miféle szagából? Ez munka is, nem?
Ezek egyórás felvételek. Nyilván időbe telik.
Csináld később!
A Sadarang Konferencia felvételei kész vannak?
Igen, a '72-es és a '74-es kész.
A '73-as szalag nincs meg.
Az hogy lehet?
Itt volt! A minap láttam.
Én nem láttam.
Azon van a Rambhau Arolkar-féle Basant-Bahar.
Milyen jól énekelte!
A rágák összefűzésének mestere volt.
Keresd meg a szalagot!
Megrendelésünk van egy CD-szettre, 1972-től 1975-ig.
Hány darab?
Csináld meg a mesterszalagot! Aztán 30-40 szettet készítünk.
MAAI BESZÉDEI
Van CD-jük Shankar Bhatt-tól?
Nincs, uram.
És Sultan Saheb?
Nincs, elfogyott.
Akkor mit ajánlana?
Mi igazából ritka és kevésbé ismert felvételekre szakosodtunk.
A CD-ket régi kazettákról és bakelitlemezekről konvertáltuk.
Még sosem hallottam ezekről.
Igen, uram, de épp olyan jók, mint a nagy nevek.
Például ez itt Ustad Nissar Aslam Shaikh,
az Agra-tradíció követője.
Egy gurujuk volt Sultan Sahebbel.
De ő nem lett olyan híres.
- Mennyibe kerül? - Százötven rúpia.
Kösz, nem.
Uram, ez itt akciós,
egy 12 CD-s szett az All India Radio felvételeiből.
Az ára 1500 rúpia, de akciósan most csak 1000.
Köszönöm, nem.
Van vallásos zenéjük?
Nincs, ugye?
Nem, csak klasszikus zene.
A szünetben visszajövök.
Mindenki vallásos zenét keres.
Menjünk be meghallgatni?
Elment az eszed?
Vérezne a füled.
Ezt a marhaságot!
Milyen mélyre süllyed a puccos közönség kedvéért?
Mi a francot játszott ma?
A közönség tapsolt.
Ezek az éves bérletesek…
Bárkit és bármit megtapsolnak.
Még a random műkedvelőket is.
Olyan, mint egy büféasztal…
Húsz perc komoly rága, 15 perc könnyed, szerelmes dal, vallásos dal.
Kész.
De a szponzorok imádják.
A szponzorok kapják be!
Ugyanazt a négy-öt nagy nevet nyomatják.
Minden fellépés az övék, minden ugyanúgy hangzik.
Mindegy, melyik rága, ugyanaz a struktúra, ugyanazok a manírok.
Kiszámítható.
Rizst kérnék!
De én ezt nem értem.
Shakir Bhai régen olyan szépen játszott.
Hallottam a felvételeit a '80-as évekből.
Micsoda elegancia, milyen tiszta hangok!
Hogy lehet ennyire megváltozni?
Pénzért, mi másért?
Guruji, Maai ezért
nem került be soha a koncertezők közé.
Mi az?
Mi a baj?
Nem tudom.
Ezt hogy érted?
Nem ment a frazírozás.
Repetitív volt, nem?
Miért lenne az?
Nem tudom.
Gyakoroltál, igaz?
Igen.
Akkor miért akadtál meg?
Próbáld újra!
Csak önmagam ismétlem.
Énekelsz.
Jó.
Szép volt!
Ide hallgass!
Engedd most el!
A barátai hívták.
Menni akarsz?
Persze.
Nyilván. Még vasárnap is zenetanulásra kényszeríted.
Mi mást tennék?
Mi a baj ezzel?
Ustad Saheb verte is a gyerekeit, ha elrontották.
- Ezt százszor hallottuk már. - De igaz.
Egy szöghöz kötözte ki a hajukat.
Mi élvezzük, nem igaz?
Most egy hagyományos kompozíciót tanítok a rágában. Tartsd a hangot!
Nagyon jó!
Shaardya!
Gyere már! Mindenki rád vár!
Gyere be!
Kösz, nem.
Gyere már! Ülj le!
Most egy úgynevezett bandisht tanítok neki.
Bácsikám, én ebből semmit sem értek.
Velem jöhet Shaardya?
A bandish egy értékes kompozíció.
Ha két zenész összeházasodott,
ezeket kapták hozományul.
Olyan drágák voltak egykor, mint az élet.
Miért kínzod őket?
Hagyd őket játszani!
Repülj el a hazádba
Repülj el a hazádba…
Öt, négy, három, kettő, egy.
Üdvözlöm önöket újra műsorunkban, a Gharanában!
A szünet előtt
Mukund úr az Alwar zenei iskola történetéről ejt pár szót.
Mukund úr nem csupán az Alwar énekstílus avatott tolmácsolója,
de írt egy zenetörténeti könyvet is,
Az örök láng címmel.
Mukund úr, most váltsunk témát!
A könyvében azt írja, ez a zene az idők során megváltozott,
és mára valahogy elveszett a lényege.
Így igaz.
Sokaknak nem tetszett, hogy ezt írtam.
Kritizáltak miatta.
De ha valaki ma ezt akarja hallgatni, hol találhatja meg?
Sehol.
Szinte lehetetlen ma megtalálni az ilyesfajta zenét,
ezt az isteni tisztaságot.
A gurum, Maestro Vinayak Pradhan, mindig azt mondja,
Ustad zenéjét egy ember által lehet megtapasztalni,
ő pedig Maestra Sindhubai Jadhav.
Az ő szeretetteljes megszólítása a Maai.
A gurunk szerint az ő zenéje
meg sem közelíti Maai zsenialitását.
Mitől volt ő olyan különleges?
Sokszor megkérdeztem ezt Gurujitól.
Azt mondja, Maai zenéjét lehetetlen szavakkal leírni.
- De felvételek nincsenek róla? - Nincsenek.
Maai nem engedte, hogy felvétel készüljön róla.
Fotó is alig van róla, interjú pláne.
Ő más volt. Aszkétaalkat.
Milyen helyes gyerek voltál!
Nagyon édes.
Na és most?
Ezt eddig miért nem mutattad?
Annyit hallottam édesapádról, de most látom először.
Ez eddig VHS-en volt meg.
Tegnap játszottam át.
Szeretném hallani apádat énekelni.
A történetei érdekesebbek voltak.
Az éneklése nem volt rossz.
- Kérdezhetek valamit? - Persze.
Tejas mesélte, hogy apádnak voltak régi felvételei Maairól.
Miféle felvételei?
A fő tanítványainak tartott előadásairól Belgaumban.
De hogy lennének felvételek?
Karim Saheb állítólag titokban rögzítette.
Igen, apa egyszer említette ezt.
De nem láttam ilyen szalagokat.
Mindegy. Anyádnak beszéltél erről?
Kellene. Olyan boldog lenne!
Tudod, szentimentális apával kapcsolatban.
Ez csak ront majd rajta.
Megyek. Későre jár.
BOCS
ÜZENET ELKÜLDVE
Ne állítsátok meg a gondolatok áramlását!
Csak figyeljétek meg őket!
Engedjétek felszínre törni
az elfojtott érzelmeket!
A rosszat, a jót, mindent.
Léteznek. Csak figyeljétek meg őket!
Az elmétekhez hasonlóan a testetek is beszélgetni akar veletek.
Próbáljatok odafigyelni rá!
Mondani akartam neked valamit.
De elfelejtettem, mi volt.
Ha a villanyszámla, azt ma fizetem be.
Nem, nem a számla.
Valami más volt.
A gyógyszereid?
Nem, nem is a gyógyszerek.
Mindegy. Nem jut eszembe.
Beszéltél anyáddal?
Tegnap beszéltünk.
Mit mondott?
Hogy minden rendben.
Egyszerűen nem értem őt.
Neked is mást mond, nekem is,
és közben egész másra gondol.
Most mi történt?
Tegnap sírt a telefonban.
Azt mondta, beszélnem kellene veled.
Miről?
Hogy szerezz állást.
De most Kishore-ral dolgozom!
Én is ezt mondtam neki.
De azt mondta, az nem igazi munka.
„Kishore alig fizet neki”, satöbbi.
Ezt ő mondta, vagy te mondod?
Miért mondanék ilyet?
Honnan tudja, mennyit keresek?
Én nem mondtam el neki.
De azt tudja, hogy sosincs pénzünk.
A lakbér, Viju díja…
Mennyit bír ebből egyedül?
Ne bújj anya mögé, oké?
Ha nem engedheted meg magadnak, hogy itt lakjak, mondd!
Rögtön elköltözöm.
Miért mondasz ilyeneket?
Csak aggódunk a jövőd miatt.
Nézd, Ajji, vagy zenélek, vagy munkát vállalok.
A kettő együtt nem megy.
Miért?
A barátaidnak nincs munkája?
Tejas nem dolgozik? Sneha nem dolgozik?
De én nem akarok.
Elmegyek, ha akarod.
Így nem illik viselkedni.
Makacs vagy, mint az apád.
Ő is megszenvedte később.
Ne hasonlíts apához!
Ha nem sikerül, ne másokat hibáztass miatta!
Nem tudok mit mondani ennek a fiúnak.
Kezdjünk, Guruji?
Jó, készen állunk.
Tudom, sokan a múlt heti cikkem miatt vannak itt.
Nem túloztam, amikor azt mondtam, ez az ember egy eltitkolt zseni.
Mumbai rejtett kincse.
Guruji, mindannyiunk nevében köszönöm,
hogy hajlandó itt fellépni ma.
Most el is hallgatok, következzen Guruji varázslata!
Amit Reena az imént angolul mondott…
azt nagyrészt nem értettem.
De igyekszem tisztességesen elénekelni valamit önöknek.
Nem, nem figyelnek.
Nyitott torokkal kell énekelni.
Felkelhet.
Alacsony a vérnyomása, ennyi az egész.
Mennyire?
Hatvan. Legutóbb 80 volt.
Ó, istenem!
Egyéb panasz?
Sokszor fáj a hátam itt lent.
Vizelet, széklet? Normális?
Igen, minden rendben. Csak a hátfájás.
És a köhögés?
Á, igen.
Néha éjjel kicsit köhögök.
Ha egyszer elkezdődik, nincs vége.
Olyankor hideget érez? Vagy lázat?
Nem, csak köhögök.
Rendben.
Ezt a gyógyszert szedje,
és jövő hónapban nézzen be!
Jó.
Felírtam fájdalomcsillapítót a hátára.
Csak akkor vegye be, ha nagyon fáj, különben ne!
És igyon sok vizet!
- Végez valami testedzést? - Nem.
Akkor vigye el sétálni legalább kétszer-háromszor hetente!
Igen, doktor úr.
Mennyivel tartozunk?
A múltkorival együtt 450 rúpia.
Nem baj, ha jövő héten fizetek?
- Semmi gond. - Nem. Van nálam.
- Később is odaadhatják, nem gond. - Nem probléma.
Mi a baj?
Semmi.
Zaklatott vagy?
Nem. Csak vigyázz az egészségedre!
Nem erről beszélek.
Hanem a múltkori estéről.
Mi van vele?
Felzaklatott?
Nem, csak magamra voltam mérges.
Miért?
A hangod nem volt csúcsformában, na és?
- Mondott neked valaki valamit? - Nem.
Miért vagy ilyen nyugtalan?
Hová rohansz?
Ebben a korban kell gyakorolni, neked ez a dolgod.
Egyfolytában csak gyakorolok,
mégis mindig ez van.
Aztán dühös vagyok magamra.
Tényleg? Máris dühös vagy?
Mennyi idős is vagy?
Huszonnégy.
Mi 40 éves korunkig csak a gyakorlásra gondoltunk.
Maai előtt egy szót sem szólhattunk.
Csak lehajtott fejjel énekeltünk.
Te meg mindent gyorsan akarsz?
Nem.
Kishore szólt neked a koncertről a Tanárok napján?
Igen. Tejas és Sneha fellép, ugye?
És te nem?
Kishore nekem nem mondott semmit.
- Persze, hogy fellépsz. - Jó.
- Készülődj! - Igen.
Francba, de hideg van!
Reggelre vacogni fogunk.
Ilyen időben kell
forró krumplitócsnit enni és teázni Ramdasban.
Igazából a tócsni miatt utazik Ramdasba.
A koncert nem is érdekli.
Persze.
A Maestrót sokszor hallottam már.
A tócsni az igazi öröm.
A rizspehely is remek, pirított mogyoróval.
Én vagyok a hülye.
Azt hittem, azért utazunk éjszaka,
hogy hallhassuk a Maestrót,
de ti csak enni jöttetek.
A Maestro mindig kétesélyes.
Ha jó, akkor nagyon jó.
Ha rossz, akkor szinte kibírhatatlan.
Azért kétesélyes, mert egy zseni.
Minden fellépésén újat mutat, folyton kísérletezik.
Ha sikerül, az maga a csoda.
Igen, de ezért kell sokszor elmenni és meghallgatni.
Már négyszer is megéri.
Úgy érzem, ma jó lesz.
Gyönyörű itt, a természetben.
A természetnek ehhez semmi köze.
Kell neki a rum.
Ha az megoldott, jól fog játszani.
Ne már! Rum napkeltekor?
Mindegy, nappal vagy éjjel,
ha két nagy kortyot megivott,
a keze játszani kezd.
Papa, ma melyik rágát fogja játszani?
Még ébren vagy?
Aludj tovább!
Különben a koncert közben fogsz elaludni.
Mondd, melyikek a reggeli rágák?
- Todi… - És?
- Bhairav… - És?
Ha még két rágát meg tudsz nevezni,
csokit kapsz reggel.
Lalit?
Jó! Még egyet!
- Marwa? - A Marwa reggeli rága?
Nem.
Többet nem tudok.
A Bhairavot említetted. Egy hasonló?
Ahir Bhairav.
Helyes.
Ne feledd a csokit!
Most aludj!
De felébresztettél.
Oké. Aludj!
Van még egy sztori a Maestróról és a Lalitról.
Shubho mesélte, Kolkatából.
Egyszer reggel ötkor lépett fel a Dover Lane-en.
Azt mondta, a Lalitot fogja játszani.
A közönségből valaki megszólalt,
hogy előző héten is azt játszotta Delhiben.
„Játsszon mást!”
Azt felelte:
„Nem csak múlt héten, az utóbbi két hónapban.
Az a rága dühös rám.
Igyekszem visszahódítani.”
Aznap olyan remekül játszotta a Lalitot,
hogy a közönség megdöbbent.
Hűha!
Őrült pasas.
Mi van? Jól vagy?
Jól.
Igyál egy kis meleg vizet!
- Kint várj, megyek! - Jó.
Tessék, a köhögés ellen.
Nem kérem.
Nem veszed fel a kurtát?
Majd ott.
- Összegyűrődik útközben. - Menjünk!
Add áldásodat!
Miért itt? Még van idő.
Biciklivel megyek. Te gyere utánam!
De már készen vagyok.
Csendre van szükségem.
Egy szót se szólok.
Gyere egyedül, kérlek!
És a kurta?
Bocs.
- Vigyem? - Ne.
Várjunk! Veszek joghurtot.
Éneklés előtt? Komolyan?
Aztán cukrot, szerencséd van.
Ott találkozunk.
Ha az én zenémet akarják megtanulni,
akkor felejtsék el a közönséget, és minden mást!
Nem a közönségnek, a támogatóknak énekelek.
Nem akarok dicsekedni azzal,
hány bonyolult rágát sajátítottam el,
mennyit tanultam.
Csak a gurumnak énekelek,
és Istennek.
Egyik nap valaki megkérdezte:
„Maai, ne a közönségnek megfelelő rágát
válasszunk?”
Azt feleltem: „200 ember van a teremben,
és 200 embernek 200 gondolata van.
Hány embert próbálsz megörvendeztetni?
Cirkuszi majom vagy talán?”
Sok ilyen pozőr van,
akik hangakrobatikát mutatnak be a klasszikus zene nevében.
Szerencsére én nem ilyen képzést kaptam a Gurujimtól.
Mindig azt mondta:
„Ha az első hangnál behunyod a szemed,
csak a rágát engedheted be az elmédbe.”
„Akkor nem számít, még ha aznap kudarcot is vallasz…
mert legalább őszintén próbálkoztál.”
Üdvözlet!
Köszöntöm önöket a Tanárok napja alkalmából!
Szép nap ez arra,
hogy megünnepeljük az ősi mester-tanítvány tradíciót.
Maestro Vinayak Pradhan az Alwar stílust képviseli,
több tanítványt is képzett az elmúlt 40 évben.
Ma öt ifjú tanítványa
lép fel itt.
Az első fellépő Sharad Nerulkar.
Tablán kíséri Amar Moghe.
Harmóniumon játszik Tushar Modak.
Guruji engedélyével, kezdjük!
Az, aki hisz Saraswatiban, a zene istennőjében,
áldásában fog részesülni.
Nem csak a zenét gyakoroljuk,
hanem a kitartást és a következetességet is.
Mert az út hosszú és nehéz.
Láttam már a legjobbakat is
félúton feladni.
Ezernyi alkalom lesz a feladásra, a vereség beismerésére.
De nektek nem szabad ezt tennetek.
Aki kontrollálja az elméjét…
azt nem lehet eltéríteni az útról semmilyen körülmények között.
Ne nézz bele a kamerába!
Legyen egy lazább is?
Mintha élveznéd?
Vagy inkább egy komolyabb?
Nem, mehet.
Így többől lehet majd választani.
Persze. Mit csináljak?
Kicsit fordulj erre!
Ne ennyire! Úgy! Igen.
Tökéletes.
Nézz ide, és mosolyt!
Nem, mosoly, és énekelj!
Mintha élveznéd az éneklést.
SHARAD NERULKAR - ÉLETRAJZ
Jó! Szépen sikerült. Ki készítette?
Egy barátom.
Küldd el a számát!
Nekünk is kell egy weboldal.
Van már egy,
de két éve nem frissítettük.
Persze, elküldöm a számát.
Erre jártam, gondoltam, benézek.
Örülök. Néha gyere be!
Személyesen akartam átadni a meghívást.
Valóban? Hová?
- A fellépésemre Kalyanban jövő vasárnap. - Remek!
Gondoltam, meghívom.
Ott leszek. Küldd át a részleteket!
Hoztam egy meghívót.
Örülnék, ha eljönne.
Szervezünk egy show-t is.
Ó, köszönöm!
Mostanában eljönnek meghallgatni az újoncokat is.
Igen.
- Nemrég volt egy „Női erő”-show. - Értem.
Sokan eljöttek.
Értem. Arra nem tudtam elmenni.
Shahana és Gayatri lépett fel.
- Értem. - Jól sikerült.
Most egy „Diwali Dawn” című műsort tervezünk.
- Ott felléphetne. - Megtisztelne.
Te, Aditya, Shivani…
két-három fiatal fellépő.
Persze.
Nehéz manapság szponzort találni.
- Ismeretlen neveknek. - Igen, ez így igaz.
- De majd szólok. - Oké.
De jöjjön el a fellépésemre!
Ott leszek.
Mi az? Órán vagyok.
Mi történt?
Nagy a baj?
Mi történt?
Nagyon fájnak az ízületei.
Értem.
Guruji!
Lázasnak érzed magad?
Nincs láz.
Oké.
Kapott gyógyszert.
Igen, fájdalomcsillapítót.
Az elég lesz?
- Megmasszíroztad a lábát? - Nem.
Akkor mit csináltatok egész idő alatt?
Ücsörögtetek?
Elnézést.
Menjetek innen!
Nem, várhatunk.
Ha esetleg kell hozni valamit.
Nem kell. Elmehettek.
- Guruji, szeretnél lefeküdni? - Igen.
Nagyon fáj?
Menjünk el az orvoshoz!
Az a mihaszna orvos…
csak újabb gyógyszereket ír fel, és sokat kér.
Ez nem igaz.
Valójában mindig kevesebbet fogad el.
A múlt hónapban 1000 rúpiányi gyógyszert írt fel.
Mukundtól kellett kölcsönkérnem.
Visszafizetem.
És kérlek, ne kérj tőle kölcsön!
Tőlem kérj!
Ő nagyon ravasz.
Valahányszor kölcsönad, felhív engem,
és megkérdi, Guruji fel tud-e lépni.
És mit feleltél?
Mit mondhatnék?
Azt, hogy nem vagy olyan állapotban, ne fogadja el a felkérést.
Én megtettem volna.
Nem kell.
Utána annyit szenvedsz.
Tegnap újabb eset történt Jharkhandban.
Két állítólagos marhatolvajt megöltek.
Lát valamiféle összefüggést
a halálesetek, vagy lincselések között?
Vagy ezek egyedi esetek?
A Fame India eljutott az Öröm Városába: Kolkatába!
MEGHALLGATÁSOK
Ezrek jöttek el reményekkel és álmokkal tele,
mind az Aranyjegyet akarják. Lássuk, ki tett jó benyomást a zsűrire!
A zsűritagok már elvesztették a reményt…
Ne!
…amikor belépett egy félénk lány.
- Üdv! - Szervusz!
Mi a neved?
Shaswati Bose vagyok, Jhargramból jöttem.
Oké. És mit fogsz nekünk énekelni?
Megpróbálom Ustad Abdul Rashid Khan dalát,
az „Aaye Aaye Sajana Mere"-t.
Sok sikert! Kezd is bele!
Jó. Elég is lesz!
Shaswati, amit most elénekeltél…
Mi volt ez?
Miért, uram? Nem volt jó?
Nem volt jó.
Nagyon jó volt! Mesés volt!
Egyetértek. Fenomenális a hangod!
Mumbaiban találkozunk veled. Gratulálunk!
Gyere ide!
- Köszönöm. - Mumbaiban találkozunk.
MEGHALLGATÁSOK - KOLKATA
Olyan boldog vagyok!
Az volt az álmom, hogy énekelni látom a műsorban,
és ma valóra vált. Boldog vagyok.
Hangosítsd fel a kontrollt!
Több tanpurát a kontrollba!
KÖSZÖNÖM SUDARSHAN KALAMANCHNAK.
HÁLÁS VAGYOK, MEGTISZTELŐ.
KÖSZÖNÖM MANOJ RANÉNAK, HOGY OTT VOLT.
BARÁTOK - RAMDAS GAEKWAD
DIWALI-REGGEL FELTÖREKVŐ SZTÁROKKAL.
AMERIKAI KONCERT!
KÖSZ A FELVÉTELT, RAJU BHAI!
IGAZI FELTÖREKVŐ SZTÁR! REMEK!
DUBAIBÓL ÍROK, FENOMENÁLIS A HANGOD!
TÖBB DALT OSSZ MEG!
A z írást és a kommentárt most
csakis a zenére akarom fókuszálni.
Szerintem képtelenek vagyunk
racionálisan nézni a történelmet,
és elválasztani a tetteinktől.
Mindig magyarázatot keresünk arra,
kik vagyunk, hol a helyünk a kortárs kulturális kontextusban.
SZÉP PRÓBÁLKOZÁS
UNALMAS
EGYETÉRTEK. MI ÉRTELME KHAN SAHEB HALHATATLAN BANDISHÁT
UNALMAS MÓDON ELŐADNI?
KÉTLEM, HOGY ÉRTI EZT A ZENÉT,
ÉS HOGY EGY BANDISH HOGYAN
Ne bonyolódj bele a technikába!
Gyakorolhatsz vég nélkül éveken át,
mesteri technikára tehetsz szert,
de az nem vezet el az Igazsághoz.
A technika csupán eszköz a bensőnk kifejezésére.
A technika tanulható.
Az igazság nem.
Ahhoz erő kell,
hogy az ember magába nézzen, és könyörtelen őszinteség.
Ez rettentően nehéz.
Élethosszig tartó feladat.
Ezért nevezzük aszketizmusnak.
És végül, amikor az ember találkozik az Igazsággal,
bátorság kell ahhoz, hogy szembenézzen vele.
Mert az Igazság gyakran csúf.
Ha ez a tudatosság nem szivárog át a zenétekbe…
Ezeket a frázisokat sokkal jobban el lehetett volna énekelni.
Ha egy gondolatot teljesen kibontottál, ne erőltesd tovább!
Különben úgy hangzik, csak az időt húzod.
A szervezők elrontották a kedvemet a fellépés előtt.
Nem a szervezők, Sharad.
Hiányzik belőled a perspektíva.
Helyenként túldíszíted.
Máshol túl semleges.
Szétszórt az egész.
Elindulsz egy zenei gondolattal,
aztán átugrasz egy másikra,
majd jön egy harmadik gondolat.
Kusza az egész.
A zenében nincs élet.
Legutóbb is ez volt a baj.
Több gondolat kell az erőfeszítésedbe.
Fokozatosan megoldódik majd.
Hány évet fogsz még így elpocsékolni?
Meddig tart még?
Úgy akarod végezni, mint apád?
Apád volt az én leghűségesebb,
de legtehetségtelenebb tanítványom.
Senki nem mondta neki,
hogy attól, hogy tehetséges zenészek társaságában van,
és könyveket publikál róluk,
ő maga nem válik tehetségessé.
A legvégéig
kitartott a téveszméi mellett.
De te más vagy, igaz?
Te jobban megérted.
Guruji képtelen ezt a szemedbe mondani.
Szeret téged.
Függ tőled.
De te…
Leülhetek?
Igen, tessék.
Igen?
A központnak adományoznám ezeket a szalagokat.
Lejátszhatók?
Igen.
- Ki van rajtuk? - Maai.
- Maai? - Elnézést, Maestra Sindhubai Jadhav.
Betűzné a Sindhubai nevet?
S-I-N-D-H-U-B-A-I.
Mit adott elő?
Klasszikus zenét.
Díjakat nyert?
Igen, Sangeet Natak Akademi, 1973.
Nincs a neve a listán, úgyhogy más lesz az árfekvés.
Nem kérek pénzt érte, adomány lenne.
Hány szalag van?
Talán nyolc.
De nem énekel rajtuk.
Hanem?
Zenei témájú előadások, 1972-ből.
Hagyjon itt egy mintát!
Megkérdezem, átvehetjük-e őket.
Ez felbecsülhetetlen érték.
Még soha senki nem hallotta.
Értem.
Ön gyűjtő?
Nem, apám kapta a szalagokat valakitől.
Oké.
Adok egy űrlapot, töltse ki!
Újra be kell jönnie, felcímkézni őket.
Már felcímkéztem.
Akkor jó.
Hölgyem, a könyvtárba küldik majd át őket?
Igen. Ha jóváhagyták,
bekerül a könyvtárba és a digitális archívumba.
Hány kópiája van?
Ez az egyetlen.
Laxmitai, kérlek, ezt vidd el!
Üdv a The Fame India második évadában!
Újabb döntősünk a top 12-ből Shaswati Bose Jhargramból.
Lenyűgözte a zsűrit, és eljutott Mumbaiba.
Lássuk az eddigi útját!
A zene a mindenem.
Ha szomorú vagyok, ha vidám, énekelek.
Zenei karriert szeretnék, a legjobb akarok lenni.
Gyerekkora óta akartam, hogy énekelni tanuljon.
Mindig támogattam ebben, és a továbbiakban is így lesz.
A Fame által sok embert elérek.
Annyi szeretetet kapok! Áldottnak érzem magam.
Tudom, hogy ez a platform segít a szüleim álmainak megvalósításában.
Sosem hittem volna, hogy ez megtörténik.
Öt perc szünet!
Jöjjön, asszonyom!
Karan, hozz egy széket!
- Hogy van, uram? - Jól, és ön?
Jól.
Elnézést, hogy megvárattam.
Semmi gond.
- Kávét vagy teát? - Köszönöm, nem.
Szóval, mondja csak…
Karan mondott önnek valamit?
Csak annyit, hogy ön fel fog keresni.
Valójában, uram, ajánlatot kapott egy zenekartól.
De csak akkor fogadja el, ha ön is áldását adja rá.
Az engedélyét kéri, uram.
Miféle zenekar ez?
Melyik?
Egy egyetemi zenekar, uram.
A végzősök egy fúziós zenekart alapítanak.
Azt kérték, én legyek a klasszikus vokalista.
Rendben. Ez egy albumhoz lesz?
Nem uram. Egyetemi fesztiválokon lépnek fel,
mint a Malhar vagy a Mood Indigo.
Aztán később ott az Egyetemi Ifjúsági Fesztivál.
Értem.
Azt mondtam neki, muszáj vállalnia.
Színpadi tapasztalatot szerez, és némi ismertséget.
De csak akkor vállalja, ha ön is rábólint.
Szóval főleg nyugati zene, vagy klasszikus indiai is?
Keverék, uram.
Van egy angol énekes, én pedig a klasszikus indiai.
Értem.
Hadd menjen, semmi probléma.
De utána már nem kell ide visszatérnie.
Miért, uram?
Mit csinálna itt?
Az idejét vesztegeti.
Elég jól énekel a zenekari tagsághoz.
A hangjai tiszták, képzésben részesült. Ennyi elég.
Uram, felzaklattuk?
Nem, őszinte vagyok. Énekelhet fúziót, de ne jöjjön vissza a klasszikushoz.
Rossz fényt vetne az iskolára és rám is.
Miért mondja ezt?
Nézze, még messze áll attól, hogy a Khayalt énekelje.
Ha belevág ebbe, sosem fog sikerülni neki.
Minek vesztegetné az idejét és a pénzét?
Uram, félreérti a helyzetet.
De önöknek is meg kell érteniük,
ha azt várják, fusson, mielőtt járni tud, tessék!
Ne engem kérdezzenek!
Karan, rosszul esett neked?
Elnézést, ha túlzásba estem.
Miért vagy ideges?
Az ő apja etet minket? Fizettünk neki.
Nem ingyen tanít téged.
Ki ő, hogy nemet mondjon?
Panaszt teszünk az igazgatónál.
Majd én elintézem.
Beszállsz a zenekarba, és tanulsz is.
Nem kell idegeskedned. Érted?
Ne sírj, mint egy kisbaba!
Halló, anya! Hallasz?
Hallak.
Hogy vagy?
Megvagyok.
Ne haragudj, teljesen elfelejtettem!
Igen, mondd Vijunak, hogy intézem!
Jövő hónapban elküldöm, ne aggódj!
Igen.
Menjek el hozzád pár napra?
Igen.
Jövő hónapban megpróbálok.
Persze.
Ne, kérlek! Ha ezzel jössz, nem megyek oda.
Már csak négy év.
Amint 40 leszek,
elkezdhetünk feleséget keresni nekem.
Elvált nők, özvegyek, bárki jó lesz.
Komolyan.
Mi?
Szakadozik a vonal.
Halló!
Oké, akkor szia!
Elüthetek egy labdát?
Raja!
Neki üsd!
Szép labda!
Ma van Maai halálának 35. évfordulója.
És ha ma nem énekelek jól,
félek, hogy itt terem előttem…
és jól összeszid,
itt, a szemetek láttára.
Igyekszem a lehető legjobban énekelni.
Egy kis időt kérek…
míg bemelegszik a torkom.
És reméljük, a hangom együttműködik.
Igen, uram. Bent ülünk.
Elnézést a késésért.
Régóta várnak?
Semmi gond.
- Üdvözlöm, Rajan Joshi! - Sharad.
Kérem, üljön le!
Mi ez? Hol a pohara?
Én nem iszom.
Ugyan, igyon egyet! Öregnek látszom.
Ne legyen szégyenlős!
Igazából ő énekes, emiatt nem iszik.
- Remek! Klasszikus? - Igen.
Egy whiskey-t, és egy kis vizet.
És önnek?
- Ugyanezt? - Ugyanezt.
- Önnek? - Köszönöm, tényleg semmit.
Igyon már valamit, egy üdítőt?
Jó, friss lime-levet sima vízzel. Nem hidegen.
- Mumbaiba valósi? - Igen.
Nagy rajongója önnek.
Minden kritikáját olvasta a Sancharikában.
Ezért gyűlölt az összes zenész Mumbaiban.
Mert lehúztam őket.
Szeretem az írásait.
Köszönöm.
Komoly kutatást végzett Amerikából a zenetörténetünkben.
Nagyon inspiráló.
- Remek. - Köszönöm.
Jó hallani, hogy a fiatalabb generációt
még érdekli az ilyesmi.
Most már könnyű, ott az internet.
Mindenkit azonnal elér.
Annyi anyagom van,
hogy tíz évre is elég.
- Nahát! - És ez csak Park City anyaga.
A gyűjteményem Mumbaiban egy másik történet.
Kérdezze meg Kishorét, hogy hívtak!
- Zenetolvajnak. - Mi?
A legritkább felvételeket és könyveket tudta megszerezni.
Faiyaz Khan, Imrat Hussain, Kesarbai. Minden megvolt neki.
Nahát!
Igazából ezért nem hívtam meg magamhoz.
Annyian loptak már a házamból, hogy számon sem tartom.
Ezt hogy érti?
Kimentem a konyhába, és közben lenyúltak holmikat.
Nagy, híres művészekről beszélek.
Irigy rohadékok mind.
Nézze meg Kishorét! Már hány éve üldöz?
De becsületes módon.
Úgy értem, ő ingyen akarja.
Sok millió rúpiát ajánlottak már nekem.
Mindenkinek azt mondtam: „Ha három házat vesz Colabában,
akkor sem adok át bizonyos anyagokat.”
Na de mondják el, mit akarnak!
Mint említettem, felvételek kellenek…
Shantidevitől?
Igen, uram. Nagyon kevesen hallottak róla.
Szeretnék kiadni egy CD-t.
Oké. Megnézem, mim van.
Köszönöm, uram.
Nemrég Sharmát megkeresték
az All India Radiótól, Shantidevi felvételei ügyében.
És?
Azt felelte: „Nem tartunk zenét kurváktól.”
Mi?
Úgy értem, igaz, hogy prosti volt. Mindenki tudja.
- Mit beszél? - Igen.
Még bikinis fotó is van róla.
A 40-es évekről beszélek, mielőtt híres lett.
Modellt állt valami magazinnak.
Viccel, ugye?
Nem viccelek.
Később valami gudzsaráti üzletember kitartottja volt.
Ő adott neki pénzt, hogy zenét tanuljon.
Ezért vette fel a „Devi” nevet is később.
Hogy tisztaságot sugalljon.
- Még mindig kellenek a felvételek? - Persze, uram.
- Maaitól vannak felvételei? - Maaitól?
Sindhubai.
Lehet.
Komolyan?
De róla nincs felvétel.
Mert nem lépett fel nyilvánosan.
- Nem erről volt szó… - Hagyjuk, mindegy.
Nem mondok többet, lehet, hogy maga a rajongója.
- Nem, ő Alwar… - Folytassa, kérem!
Hagyjuk!
Nem, kérem, folytassa!
Én sosem hittem el a mesét, hogy nem érdekelte a fellépés.
Hogy transzba esett gyakorlás közben, meg minden.
Van olyan művész, aki nem akar fellépni?
- De ő más volt. - Igen, túlságosan is.
Komplett őrült volt.
- Inkább beszéljünk a… - Várjunk! Mit akar ezzel mondani?
Hagyjuk!
Kérem, hallani szeretném!
Hallottam élőben énekelni, a saját házában.
Maga hallotta Maait?
Úgy 30 éve, annyi idősen, mint maga.
De hogyan?
Ne kérdezze!
Sok ilyen húzásom volt életem során.
Kivételes énekes volt,
de emberként roppant sértő.
Rémes dolgokat mondott.
„Idejöttek ezek a Mughalok, és beszennyezték a zenénket.”
„Muszlimok szerzeményeit nem játszom,” meg ilyenek.
A saját lánya karrierjét is tönkretette.
De sok neves zenész mentora volt.
Egyet mondjon!
Satish Raichand?
Már ismert volt, mielőtt Maaihoz került.
Ő Khan Saheb tanítványa volt.
Devendra Bhise?
Nem kedvelem. Túlértékelt.
- Sharad, hagyd! - Nem, most kezd érdekes lenni.
Maestro Vinayak Pradhan?
Ő is Maai tanítványa.
- Az a fickó Dadarból? - Igen.
Az is egy kamu történet.
„Nem érdekli a koncertezés, tanító,
csak az Alwar hagyományt akarja továbbadni," satöbbi.
Az igazság az, hogy nem bírta a színpaddal járó feszültséget.
Joshi úr, kérem! Ő a guruja.
Elnézést.
Fogalmam se volt.
- Akkor fejezzük is be! - Igen.
De mondok valamit, Kishore.
Az újaknak tudniuk kell, mi tény és mi mese.
Vége a korszaknak, amikor valakiből félistent tudtak csinálni.
Ezért zsákmányoltak ki sokakat ezen a területen.
Folytassa! Miért fogja vissza magát?
Nézze!
A rajongók imádják a jó sztorikat.
Maait a tanítványai mitikus lénynek festették le.
„Maai akkor is énekelt, ha nulla volt vérnyomása.”
Mi a fasz az a nulla vérnyomás?
„Maai 23-at ismert Khan Saheb titkos rágáiból.”
Ki számolta meg, 22 volt-e, vagy 23?
Nemrég hallottam, hogy valaki titokban felvette az előadásait.
Még nem hallottam,
de biztos vagyok benne…
hogy rátarti, öntudatos, elitista baromság.
Ülj ide!
- Teát? - Igen.
Guruji, kérlek, ne vállalj több távoli koncertet!
A tegnapi utazás nagyon kimerített.
Mi mást tehetnék?
El kell vállalnom, amit ajánlanak.
Van havi nyugdíjam?
Vagy neked van több millió rúpiád, abból adsz folyton?
Hiányt szenvedsz valamiben?
Miért teszed ki magad ennek ennyi idősen?
Ráadásul
a rohadt szervezők ki se fizettek.
Emlékszel arra az ünnepségre Satarában?
Nem kaptam még meg a honoráriumot.
Egy kövér, hamis csekket adtak.
Az igazit nem küldték el.
Beszélek velük.
Gokhaléék tartottak házi koncertet.
Nem esett szó pénzről.
Csak egy teát meg pár száraz szendvicset adtak.
Mondd nekik, legalább az utazási költséget térítsék meg!
Nem adtak pénzt taxira?
Guruji!
Most azt kapd el!
Most ezt!
Most a magas házakat!
ALWAR ÖRÖKSÉGE
Kezdhetjük?
Igen. Egy pillanat!
Uram, meséljen az Anhad Soundsról!
Az Anhad Sounds az új cégünk.
A missziója az észak-indiai klasszikus zene népszerűsítése.
Minél szélesebb közönséghez való eljuttatása.
Az Alwar öröksége az első gyűjteményünk a zenerajongóknak.
Több mint 300 ritka kompozíciót tartalmaz
az Alwar tradícióból.
Aggódtunk, hogy Alwar 200 éves öröksége
idővel elveszik.
Fontosnak éreztem, hogy ezt meglépjük.
Ez a projekt majdnem négy év kutatómunkájának eredménye.
Maestro Vilas Bhat, Manoharbhau Mane, Archana Bhave,
és sok más veterán vett részt a projektben.
Uram, a hallgatókhoz hogy jut el a gyűjtemény?
Az egész gyűjtemény kapható USB-n.
Az Anhad Sounds weboldalán kapható.
Milyen tervei vannak még a cégnek?
Több gyűjteményes kiadásunk lesz,
ezeken már dolgozunk.
Zenei témájú könyveket tervezünk kiadni, online zeneórákat tartunk…
Sok ötletünk van. Meglátjuk, hogy alakul.
Oké.
- Kész? - Igen. Köszönöm, uram.
Van kávé, tea, szendvics,
parancsoljanak!
Köszönöm.
Ó, kereső!
Egy kút peremén, ó, kereső
Elvetettem egy tamarindmagot
Egy kút peremén, ó, kereső
Elvetettem egy tamarindmagot
A fán hal terem
És hűs árnyat nyújt
Egy kút peremén
Ó, kereső
Egy kút peremén, ó, kereső
Egy szarvas nászt ült
Egy kút peremén, ó, kereső
Egy szarvas nászt ült
Öt gidát szült
Egy kút peremén, ó, kereső
A feliratot fordította: Csonka Ágnes